ПРОТОКОЛ №30
ОТ ИЗВЪНРЕДНО ЗАСЕДАНИЕ НА “КОМИСИЯ ПО
ПРЕДЛОЖЕНИЯТА И АТЕСТИРАНЕТО” НА ВСС,
ПРОВЕДЕНО НА 22.05.2014 г.
(четвъртък,  15,00 часа)

ПРИСЪСТВАТ: Милка Итова, Даниела Костова, Светла Петкова, Галя Георгиева, Камен Иванов, Елка Атанасова, Ясен Тодоров, Магдалена Лазарова, Румен Боев.

На заседанието присъстваха: 
Експертни сътрудници: Ана Топалова – и.д. директор на дирекция „Атестиране на магистрати” в АВСС и началник отдел „Атестиране и кариерно развитие на прокурори и следователи” в АВСС, Красимир Казаков – началник отдел „Атестиране и кариерно развитие на съдии” в АВСС.

 Протоколирал: Илина Йосифова.

В-1. ОТНОСНО: Изготвяне на нова комплексна оценка за периодично атестиране, на основание чл. 205, ал. 3 от ЗСВ, на Валентина Драгиева Иванова - съдия в Районен съд гр. Пловдив, след изслушване в заседание на ВСС, проведено на 22.05.2014 г. 

С решение по протокол №25/29.04.2014 г., т. С-4 Комисията по предложенията и атестирането провежда атестиране на Валентина Драгиева Иванова - съдия в Районен съд гр. Пловдив и изготвя комплексна оценка „Много добра” – 86 точки. По повод на изготвената оценка съдия Иванова е изготвила писмени възражения и е изслушана в заседание на Висшия съдебен съвет, проведено на 22.05.2014 г. 
Във връзка с горното и след като се запозна с приложените към възражението документи, 

Комисията по предложенията и атестирането
РЕШИ:

Уважава възражението на Валентина Драгиева Иванова - съдия в Районен съд гр. Пловдив, като:

В част VІІІ, т. 1 по критерия „Правни познания и умения за прилагането им” увеличава с 2 (две) точки предложената оценка, от шестнадесет на осемнадесет. Отчитат се резултатите от инстанционния контрол – от подлежащите на обжалване общо 4207 постановени съдебни акта по граждански дела, са обжалвани 322. По върнатите от инстанционен контрол са потвърдени 207, отменени са 26 съдебни акта/ 8% от общия брой обжалвани или 0,62% от общия брой подлежащи на обжалване. Изменени са 38 съдебни акта (11,8%) от обжалваните или 0,95 от общия брой подлежащи на обжалване. 

Уважава възражението в част VІІІ, т. 2 „Умение за анализ на правно-релевантните факти и обстоятелства” като увеличава с 2 (две) точки предложената оценка (от шестнадесет на осемнадесет). Отчитат се изложените от съдия Иванова доводи във връзка с показателите, визирани в чл. 32 от Методиката, които отразяват качеството на правораздаване на атестирания магистрати и се обективират в цифровите констатации в част VІІІ, т. 1. 

Уважава възражението в част VІІІ, т. 3 „Умение за оптимална организация на работата” като увеличава оценката, от осемнадесет на максималните двадесет точки. Отчитат се кумулативно изключително високата натовареност на атестирания магистрати и липсата на негативни констатации по отношение на срочността при постановяване на съдебните актове.

С оглед на изложеното Комисията по предложенията и атестирането изготвя нова комплексна оценка „Много добра” – 92 (деветдесет и две) точки на Валентина Драгиева Иванова - съдия в Районен съд гр. Пловдив. 

Комисията по предложенията и атестирането 
РЕШИ: 

1. ПРЕДЛАГА НА ВСС, на основание чл. 196, т. 2 от ЗСВ, проведе периодично атестиране на Валентина Драгиева Иванова - съдия в Районен съд гр. Пловдив.

2. ПРЕДЛАГА на ВСС, на основание чл. 206, във вр. с чл. 205, ал. 3 от ЗСВ, ДА ПРИЕМЕ комплексна оценка от атестирането «МНОГО ДОБРА» - 92 (деветдесет и две) точки на Валентина Драгиева Иванова - съдия в Районен съд гр. Пловдив 

3. ВНАСЯ предложението в заседанието на Висшия съдебен съвет, насрочено на 22.05.2014, за разглеждане и произнасяне. 

В-2. ОТНОСНО: Изготвяне на нова комплексна оценка за периодично атестиране, на основание чл. 205, ал. 3 от ЗСВ, на Росица Милчева Георгиева - прокурор на Окръжна прокуратура гр. Разград, с ранг „прокурор в АП“, след изслушване в заседание на ВСС, проведено на 22.05.2014 г. 

С решение на КПА по протокол № 25/29.04.2014 г., т. Д-8, на основание чл. 204а, ал. 3, т. 3 от ЗСВ, на Росица Милчева Георгиева – прокурор в Окръжна прокуратура гр. Разград, с ранг „прокурор в АП“, е изготвена комплексна оценка от атестирането „Много добра” – 92 точки. По повод на изготвената оценка прокурор Росица Милчева Георгиева е представила писмено възражение. Същата е изслушана от ВСС на проведеното заседание на 22.05.2014 г.

В изпълнение решение на ВСС по протокол №21/22.05.2014 г. възражението е уважено и на основание чл. 205, ал. 3 от ЗСВ на КПА е възложено изготвянето на нова комплексна оценка.

Във връзка с горното и след като се запозна подробно с допълнителните материали, представени от прокурор Георгиева в заседание, проведено на 22.05.2014  г. 

Комисията по предложенията и атестирането
Р Е Ш И:

Уважава възражението на Росица Милчева Георгиева – прокурор в Окръжна прокуратура гр. Разград с ранг „прокурор в АП“, като:

В Част VІІІ, т. 1 „Правни познания и умения за прилагането им” увеличава оценката с 1 (една) точка по показателя „Брой потвърдени и отменени актове и основанията за това”.

Мотиви: За периода на атестиране общият брой проверени актове на прокурор Георгиева е 27, като потвърдени са 19, отменени 7 и изменен – 1 акт. Отменените актове съставляват 25,9 % от обжалваните.

В част VІІІ, т. 3 „Умение за оптимална организация на работата” увеличава оценката с 1 (една) точка по показателя „Обща натовареност на съответния съдебен район и орган на съдебната власт, както и натовареността на атестирания прокурор в сравнение с другите прокурори от същия орган на съдебната власт”.

Мотиви: към възражението си прокурор Георгиева е приложила допълнителни справки и данни, от които е видно, че натовареността й през 2009 г. и 2010 г. е била над средната натовареност за съответния орган на съдебната власт.

С оглед на изложеното изготвя нова комплексна оценка от периодичното атестиране на Росица Милчева Георгиева – прокурор в Окръжна прокуратура гр. Разград, с ранг „прокурор в АП“ „Много добра” – 94 (деветдесет и четири) точки.

Комисията по предложенията и атестирането
Р  Е  Ш  И:

1.ПРЕДЛАГА НА ВСС, на основание чл. 196, т. 2 от ЗСВ, ДА ПРОВЕДЕ периодично атестиране на Росица Милчева Георгиева – прокурор в Окръжна прокуратура гр. Разград, с ранг „прокурор в АП“.

2.ПРЕДЛАГА НА ВСС, на основание чл. 206, във вр. с чл. 205, ал.3 от ЗСВ, ДА ПРИЕМЕ комплексна оценка от атестирането «МНОГО ДОБРА» - 94 (деветдесет и четири) точки на Росица Милчева Георгиева – прокурор в Окръжна прокуратура гр. Разград, с  ранг „прокурор в АП“. 

3. ВНАСЯ предложението в заседанието на Висшия съдебен съвет  насрочено на 22.05.2014 г., за разглеждане и произнасяне. 

ПРЕДСЕДАТЕЛ НА
               КОМИСИЯТА ПО ПРЕДЛОЖЕНИЯТА
               И АТЕСТИРАНЕТО:

                 МИЛКА ИТОВА